פירוש נוסף ערך זה עוסק בדיוקן עצמי המצולם באמצעות מצלמה דיגיטלית או טלפון סלולרי. אם התכוונתם לאדם המשתייך לזרם הסוני סלפיה, ראו סלפיה.
נשיא מדינת ישראל יצחק הרצוג מבצע צילום סלפי
**סֶלפִי** (באנגלית: **Selfie**) הוא דיוקן עצמי מצולם. לרוב הוא מצולם באמצעות טלפון סלולרי או מצלמה דיגיטלית הצילום מתבצע כאשר המצלם אוחז במצלמה קדמית.

היסטוריה
--------

צילום עצמי של אנסטסיה ניקולאייבנה הנחשבת לצעירה הראשונה שצילמה את עצמה, נעשה בעזרת מראה, 1914
יש המייחסים את תמונת הסלפי הראשונה לצלם האמריקני רוברט קורנליוס (אנ'), שצילם את עצמו בשנת 1839, ואולם אחרים סבורים כי התמונה צולמה בידי אחד מעוזריו. בשנות ה-80 של המאה ה-19 היו מצלמות בעלות מנגנון השהיה של 10 שניות, שהקלו על צלמים לצלם את עצמם, מאחר שהייתה להם שהות מספקת להתארגן לצילום. הצילומים העצמיים נעשו קלים עוד יותר בראשית המאה ה-20, עם התפתחות המצלמות הנישאות, שהפכו זמינות יותר. דוגמה מפורסמת לכך היא תצלומה של אנסטסיה ניקולאייבנה, הנסיכה הגדולה של רוסיה, שצילמה את עצמה בשנת 1914, בעת שהייתה בת 13. היא כתבה על הצילום לחברתה: צילמתי את התמונה הזו של עצמי מתבוננת במראה. זה היה מאוד קשה, כי הידיים שלי רעדו".

שתי התפתחויות טכנולוגיות בעשור הראשון של המאה ה-21 השתלבו זו בזו והפכו את צילומי הסלפי לפופולריים: המעבר לשימוש במצלמות דיגיטליות ובמצלמות שבטלפון הסלולרי, לצד התפתחות הרשתות החברתיות המאפשרות העלאת תמונות לאינטרנט. ככלל, תמונות הסלפי נחשבות לבעלות איכות ירודה, אך ככל שאיכויות הצילום בטלפונים הסלולריים משתפרות, משתפרות גם איכויותיהן של תמונות הסלפי.

סקר שנערך באוסטרליה בשנת 2013 העלה כי כשני שלישים מהנשים בגיל 18 עד 35 צילמו תמונות סלפי, מרביתן לשם שימוש בפייסבוק. סקר שערכה חברת סמסונג באותה שנה מצא כי כ-30% מהתמונות שמצלמים בני 18 עד 24 הן תמונות סלפי. נכון ליוני 2013 היו ברשת אינסטגרם למעלה 23 מיליון תמונות שלוו בכיתוב "selfie", ולמעלה מ-51 מיליון לוו בכיתוב "me" ("אני").

צילומי סלפי נודעים
------------------

באז אולדרין במהלך EVA בטיסת ג'מיני 12 מצלם את הסלפי הראשון בחלל
תמונת סלפי הקופה שצולמה בידי נקבת **מקוק שחור** בגן חיות באינדונזיה. קופה זו לקחה את מצלמתו של הצלם וצילמה את עצמה. צילום זה אינו יכול להיות מוגן בזכויות יוצרים כי הוא אינו קניין רוחני, מכיוון שיוצרו אינו בן אדם.
לפרסום המושג בשנת 2013 תרם גם צילום ה"סלפי" של נשיא ארצות הברית ברק אובמה, בטקס האשכבה של נלסון מנדלה בדרום אפריקה, בדצמבר 2013. התיעוד של נשיא ארצות הברית כשהוא מצטלם בשובבות עם ראש ממשלת דנמרק הלה ת'ורנינג שמידט, וראש ממשלת בריטניה דייוויד קמרון, באמצעות הסמארטפון בזמן הטקס, הופץ במהירות ברשתות החברתיות, הפך למם אינטרנט, ופורסם כתוצאה מכך גם ברשתות התקשורת הגדולות.

ב-2 במרץ 2014 מנחת טקס האוסקר ה-86, אלן דג'נרס, העלתה במהלך הטקס סלפי ששבר את שיא השיתופים.

בינואר 2015 התחוללה סערה סביב סלפי שצילמה נערת ישראל, דורון מטלון, עם מיס לבנון, סאלי ג'רייג', בעת ההכנות לתחרות מיס יוניברס שבה משתתפות שתיהן. בעולם הערבי הובע כעס על ג'רייג' על שהסכימה לסלפי עם ישראלית, וג'רייג' טענה להגנתה שמטלון נדחפה לתמונה ללא הסכמתה.

הסלפי הראשון בחלל צולם על ידי באז אולדרין בשנת 1966 במהלך טיסת ג'מיני 12.

בשנת 2011, צלם טבע ביקר באינדונזיה על מנת לצלם את קופי המקוק השחור; במהלך הצילומים, אחד הקופים חטף את המצלמה וביצע בה צילומי סלפי שהתפרסמו לאחר מכן כ**תמונות סלפי קוף**. במהלך שנת 2014 הייתה מחלוקת נרחבת האם יש לבעל המצלמה זכויות יוצרים על הצילום לאחר שהתמונות הועלו לויקישיתוף. בית המשפט האמריקני קבע שלבעל המצלמה אין זכויות יוצרים, והתמונות אפוא מותרות לשימש על ידי הציבור ברישיון של תוכן חופשי.

בעת ביקור נשיא ארצות הברית דונלד טראמפ בישראל, ניגש ח"כ אורן חזן להצטלם סלפי עם הנשיא תוך כדי טקס קבלת הפנים, דבר שעורר עניין רב בתקשורת ובשיח הציבורי.

death selfie
------------

הרצון להשיג את הפרסום, את הסלפי המושלם והנועז, גורם למצלמים לעיתים לצלם עצמם במקומות מסוכנים, עד כדי פציעה ואף מוות.
לפי מחקר שנערך ב-2018 מאוקטובר 2011 ועד נובמבר 2017, 259 איש מתו כאשר צילמו עצמם בסלפי. לדוגמה: צילום ממגדלים גבוהים, צילום באזור פסי רכבת, צילום במטווח ועוד. כאשר שיאניות ההרוגים מהסלפי הן רוסיה, ארצות הברית ופקיסטן.
ישנן מדינות שמפרסמות חוקים, ותולות שלטים במקומות המועדים לסלפים מסוכנים. רשימת מקרי מוות ופציעה בעקבות סלפי (אנ').

שימוש במילה
-----------

השימוש הראשון במילה "סלפי" (שנגזרה מהמילה האנגלית "self", שפירושה "עצמי") נעשה ככל הנראה בפורום אוסטרלי בשנת 2002, והצלם ג'ים קראוס השתמש בה בספר שפרסם ב-2005. המילה הפכה נפוצה יותר בעשור השני של המאה ה-21. בשנת 2012 היא נבחרה על ידי המגזין טיים לאחת מ"עשר הבאזוורדס של 2012". בשנת 2013 נבחנה לראשונה האפשרות לכלול אותה בגרסה המקוונת של מילון אוקספורד, ובסוף אותה שנה היא אף נבחרה על ידי עורכי המילון כ"מילת השנה", לאחר שזיהו עלייה של כ-17,000 אחוזים בשימוש בה במהלך השנה.

ראו גם
------

* מוט סלפי
* דיוקן עצמי

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **סלפי** |
| ויקישיתוף תמונות ומדיה בוויקישיתוף: **סלפי** |

* ניר מנוסי, הסלפי ואני, הרצאה ביוטיוב
* אליחי וידל, יש כאן מישהו שלא עושה סלפי?, באתר הארץ, 26 בדצמבר 2013
* אתר למנויים בלבד שחר אטואן, למה הפכה ה"סלפי" לתופעת השנה, באתר הארץ, 27 בדצמבר 2013
* שיזף רפאלי, למה אנו מצלמים את עצמנו?, באתר כלכליסט, 6 במרץ 2014
* ynet, סלפי וטקסי זיכרון: בחוף המדמם של תוניסיה, באתר ynet, 29 ביוני 2015
* מריו הליו גומס, בצלמי ובדמותי, אלכסון, 8 בפברואר 2018
* אתר למנויים בלבד  לילית וגנר, מתאבדים על כל סלפי, באתר "ידיעות אחרונות", 2 באוקטובר 2018
* איתן לשם, כך הפך הסלפי לאחד מהסכנות הגדולות ביותר של החופשה שלכם, באתר הארץ, 26 בנובמבר 2019
* שגיאות פרמטריות בתבנית:יוטיוב   
'סוג: סרטון בערוץ Vsauce' אינו ערך חוקי  Who Took The First Selfie ... REALLY?‎, סרטון בערוץ Vsauce באתר יוטיוב (אורך: 25:11) (באנגלית)
* דנצ'וּ ארנון, סֶלְפִי: אם לא צילמת לא היית, בבלוג "עונג שבת", 30 בנובמבר 2023
* ״הסלפי הראשון בהיסטוריה״ - פרק בהסכת ״עושים מינהר״

הערות שוליים
------------

1. ↑  ראו גם קובץ זה
2. 1 2 3 4  "Self-portraits and social media: The rise of the 'selfie', BBC, 7.6.2013
3. ↑  מכתבים של הדוכסית הגדולה אנסטסיה ניקולייבנה, באתר Alexander Palace
4. ↑  Jillan McHugh, 'Selfies' just as much for the insecure as show-offs, Bunbury Mail, 3.4.2013
5. ↑  אתר למנויים בלבד Melanie Hall, ‏Family albums fade as the young put only themselves in picture, The Telegraph, 17 June 2013
6. ↑  ויטה קיירס, ה"סלפי" של אובמה מסעיר את הרשת, וואלה! אינטרנט, 11 בדצמבר 2013
7. ↑  יאיר מור, ‏התמונה המשותפת בהיסטוריה: הסלפי של אלן דג'נרס מהאוסקר, באתר ‏מאקו‏, 3 במרץ 2014
8. ↑  סערה ברשת: העולם לא נרגע מהסלפי של דורון מטלון, באתר ynet, 20 בינואר 2015
9. ↑  Rarely Seen Images From Space Including the ‘Best Selfie Ever’ קנת' צ'אנג, ניו יורק טיימס, 23.2.15
10. ↑  באז אולדרין:אני צילמתי את הסלפי הראשון בחלל
11. ↑  מורן אזולאי ואטילה שומפלבי, אורן חזן גרר את טראמפ לסלפי: "סיפרתי לו שאומרים שאני טראמפ הישראלי", באתר ynet, 22 במאי 2017
12. ↑  אתר למנויים בלבד משה גלעד, איך לא למות בטיול?, באתר הארץ, 9 במרץ 2021
13. ↑  Bansal, Agam; el al (ביולי 2018). "Selfies: A boon or bane?". *Journal of Family Medicine and Primary Care*. doi:10.4103/jfmpc.jfmpc\_109\_18. PMID 30234062. נבדק ב-2 באוקטובר 2018. `{{cite journal}}`:  (עזרה)
14. 1 2  אתר למנויים בלבד הגרדיאן, מילת השנה של מילון אוקספורד - "סֶלְפי", באתר הארץ, 19 בנובמבר 2013
15. ↑  Jim Krause, Photo Idea Index, p. 148, 2005
16. ↑  Katie Steinmetz, "Selfie", Time, 4.12.2012

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007419427905171
* LCCN: sh2017004611

 |